都普

都普係英國一間巴士及客車車身製造廠。

史 
都普喺1919年響倫敦Hornsey成立，1926年喺倫敦Hendon起咗間新廠去迎接更多訂單。

1946年都普嘅英文全名改為Duple Motor Bodies Ltd。

1952年都普收購Nudd Brothers & Lockyer Limited，後來佢連同幾間新收購嘅廠房一齊改名叫Duple Motor Bodies (Midland) Limited。1958年，都普收購車身廠Willowbrook Limited，但Willowbrook呢個名一直被保留。1960年，都普收購位於黑池嘅車身廠H. V. Burlingham Limited，並喺1962年將佢改名為Duple Motor Bodies (Northern) Limited。

1968年起，都普嘅車身生產陸續集中喺黑池，公司嘅英文全名亦改為Duple Coachbuilders Limited。1971年，都普將Willowbrook賣走。

1980年，都普宣佈收購TI Metsec嘅巴士車身散件生產業務，並將佢注入自己新嘅附屬公司都普金屬部分。

踏入1980年代，都普受到客車市場萎縮同埋國外廠商嘅競爭所影響，業務開始萎縮。1983年，都普俾Hestair Group收購並改叫Hestair Duple。英國公營交通服務私有化喺1986年開始，都普嘅業務都係冇起色。

1989年都普轉賣畀Trinity Holdings，但喺同年7月都普嘅業務就被放棄，大部分都普車身嘅生產權俾Plaxton收購，其後都普嘅Dartline車身設計就俾Carlyle買咗。

參考 
 Townsin, A. A. (1997). Duple: 70 Years of Coachbuilding. Venture Publications Ltd. ISBN 1-898432-46-5
 Ogden, Eric (1976). Duple: A Pictorial Survey of Their Activities from the Twenties with a Brief History. Transport Publishing Company. ISBN 0-903839-12-1

巴士生產商
英國公司